Réteca

La réteca /'reːtəka/ è n'èrva e la famiglia e le Lamiaceae.

 Senuóneme 
O. humile Mill.

 Variande dialettale cominése 
 récchena (Settefrate);
 réchena (Galleniare, Pescenische).

 Descrezzione 
È n'èrva prènne che tè na rádeca che štriscia é d'addó náscene tanda pèdeche, spisse culecate ndèrra ch'apuó z'alliérene, ávete da 25 a 90 cm é tòšte sott'a tutte, che sezzione quadrata, de chelore resciaštre é rechepèrte da na fota pelama.

Gle sciuore suó ròsa purpuree é sceríscene a giugne-settiémbre.

 Addó ze tròva 
Crésce da l'Euròpa a gle Giappone, a le zzòne pretose é sécche.

 Use 
 Cucina 
Le cime scerite ze fave a matte, z'assúcane a la mbréa é ze repónnene dénd'a le vásera. Siérvene pe nzaperì pizza, pésce, patane, casce, pemmaròle, sottuogle, sottacite é lequore.

 Spèce andiche 
La réteca fa parte de gle munne femmenile. Na vòta le fémmene la chiandávane nen sule pe l'addeprà a la cucina, ma pecché la cunzederávane n'abbetine. La ze rialava a le uagliòle ca évene patute na delesione d'amore, pe le fà repeglià ne ccone. Ze penzava ca quanne ze seccava dénd'a gl'uorte, pène d'amore arrevàvane sènza méne.

Categurìa:Piante arommateche
Categurìa:Lamiaceae